Mjumbe wa Kamati Kuu ya Chama cha Kikomunisti cha China (CPC) na Makamu Mkuu wa Bunge la Jamhuri la Watu wa China JI Binxuan anatarajiwa kuwasili nchini kwa ziara ya kikazi. Ziara hiyo ya kuanzia Desemba 17 hadi 19 inafuatia mwaliko kutoka kwa Spika wa Bunge Job Ndugai ambaye naye alifanya ziara ya kikazi nchini China Julai 2019. Katika Ziara hiyo Binxuan atafanya mazungumzo na Spika Ndugai na viongozi mbalimbali wa serikali na Chama cha Mapinduzi (CCM) kwa nyakati tofauti. Binxuan anatarajiwa pia kushiriki kwenye hafla ya uzinduzi wa Mpango wa China wa Kufufua Njia za Kale za Biashara kati ya Asia na Afrika unaolenga kukuza ushirikiano wa kiuchumi na biashara baina ya mabara hayo. Vivyo hiyo Binxuan atashuhudia asasi 11 China zikisaini makubaliano na asani za kiraia nchini kwa lengo la kuimarisha uhusiano pamoja na kuchochea maendeleo ya kiuchumi na kijamii kwa nchi zote mbili.